CELEX: 32018D0607(01)
Language: fi
Date: 2018-06-06 00:00:00
Title: Komission täytäntöönpanopäätös, annettu 6 päivänä kesäkuuta 2018, työohjelman laatimisesta sellaisten tehoaineiden, joiden hyväksynnän voimassaolo päättyy vuonna 2022, 2023 tai 2024, hyväksynnän uusimista koskevien hakemusten arvioimiseksi Euroopan parlamentin ja neuvoston asetuksen (EY) N:o 1107/2009 mukaisesti (ETA:n kannalta merkityksellinen teksti.)

7.6.2018   
            
            
               FI
            
            
               Euroopan unionin virallinen lehti
            
            
               C 195/20
            
         KOMISSION TÄYTÄNTÖÖNPANOPÄÄTÖS,
   annettu 6 päivänä kesäkuuta 2018,
   työohjelman laatimisesta sellaisten tehoaineiden, joiden hyväksynnän voimassaolo päättyy vuonna 2022, 2023 tai 2024, hyväksynnän uusimista koskevien hakemusten arvioimiseksi Euroopan parlamentin ja neuvoston asetuksen (EY) N:o 1107/2009 mukaisesti
   (ETA:n kannalta merkityksellinen teksti)
   (2018/C 195/07)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 18 artiklan,
   sekä katsoo seuraavaa:
   
               (1)
            
            
               Useiden tehoaineiden, jotka on hyväksytty asetuksen (EY) N:o 1107/2009 nojalla ja jotka luetellaan komission täytäntöönpanoasetuksen (EU) N:o 540/2011 (2) liitteessä olevissa B ja E osassa, hyväksynnän voimassaolo päättyy 1 päivän tammikuuta 2022 ja 31 päivän joulukuuta 2024 välisenä aikana. Komission täytäntöönpanoasetuksen (EU) N:o 686/2012 (3) liitteessä olevassa C osassa luetellaan kyseiset tehoaineet ja jaetaan niiden arviointi jäsenvaltioiden kesken nimeämällä uusimismenettelyä varten kullekin tehoaineelle esittelevä jäsenvaltio ja rinnakkaisesittelijänä toimiva jäsenvaltio.
            
         
               (2)
            
            
               Kun otetaan huomioon aika ja resurssit, joita tarvitaan siihen, että jäsenvaltiot ja Euroopan elintarviketurvallisuusviranomainen, jäljempänä ’elintarviketurvallisuusviranomainen’, saavat kyseisten tehoaineiden hyväksynnän uusimista koskevien hakemusten arvioinnin päätökseen, on tarpeen laatia samankaltaiset tehoaineet yhteen kokoava työohjelma ja vahvistaa sen painopisteet ihmisten ja eläinten terveyttä tai ympäristöä koskevien turvallisuusnäkökohtien perusteella, kuten asetuksen (EY) N:o 1107/2009 18 artiklassa säädetään.
            
         
               (3)
            
            
               On aiheellista säätää niiden aineiden nimeämisestä, joista niiden ominaisuuksien vuoksi oletetaan, etteivät ne täytä asetuksen (EY) N:o 1107/2009 liitteessä II olevassa 3.6.2–3.6.5 ja 3.7 kohdassa lueteltuja hyväksyntäperusteita ja asettaa niiden arviointi etusijalle.
            
         
               (4)
            
            
               Täytäntöönpanoasetuksen (EU) N:o 686/2012 liitteessä olevassa C osassa lueteltujen tehoaineiden joukosta on aiheellista nimetä ne aineet, jotka luetellaan täytäntöönpanoasetuksen (EY) N:o 540/2011 liitteessä olevassa E osassa korvattavina aineina, joiden hyväksynnän voimassaoloaika ei niiden ominaisuuksien vuoksi voi olla pidempi kuin seitsemän vuotta. Lisäksi on aiheellista nimetä aineet, jotka luetellaan komission täytäntöönpanoasetuksen (EU) 2015/408 (4) liitteessä korvattavina aineina. Ohjelmassa olisi painotettava niiden arviointia.
            
         
               (5)
            
            
               Tehoaineilla fluksapyroksadi, biksafeeni, sedaksani, penflufeeni ja pentiopyradi on samanlaisia ominaisuuksia. Tehoaineilla dinatriumfosfonaatit ja kaliumfosfonaatit on samanlaisia ominaisuuksia. Tehoaineilla eugenoli, geranioli ja tymoli on samanlaisia ominaisuuksia. Tehoaineilla Trichoderma atroviride (kanta I-1237) ja Trichoderma asperellum (kanta T34) on samanlaisia ominaisuuksia. Tehoaineilla bentsovindiflupyri ja isopyratsaami on samanlaisia ominaisuuksia. Koska on aiheellista toteuttaa arviointi ja elintarviketurvallisuusviranomaisen niille aineille, joilla on samanlaisia ominaisuuksia, tekemä vertaisarviointi samoihin aikoihin, näitä aineita koskevat asiakirja-aineistot olisi toimitettava niitä käsitteleville esitteleville jäsenvaltioille samassa määräajassa.
            
         
               (6)
            
            
               Kun otetaan huomioon hyväksyntien uusimista koskevia hakemuksia arvioivien viranomaisten käytettävissä olevat resurssit, ei voida sulkea pois sitä mahdollisuutta, että tällä päätöksellä tehtävä aineiden arvioinnin priorisointi voi johtaa siihen, että joidenkin tehoaineiden hyväksynnän voimassaolo voi päättyä ennen kuin niiden hyväksynnän uusimisesta on tehty päätös. Tällaisissa tapauksissa näiden tehoaineiden hyväksynnän voimassaoloa olisi jatkettava hyvissä ajoin asetuksen (EY) N:o 1107/2009 17 artiklan mukaisesti.
            
         
               (7)
            
            
               Asetuksen (EY) N:o 1107/2009 18 artiklassa paitsi säädetään samankaltaisten tehoaineiden kokoamisesta yhteen niiden arvioinnissa sovellettavien painopisteiden perusteella myös edellytetään, että työohjelma sisältää tietyt elementit. Asetuksen (EY) N:o 1107/2009 18 artiklan toisen kohdan a–e sekä f alakohta pannaan täytäntöön täytäntöönpanoasetuksilla (EU) N:o 844/2012 ja (EU) N:o 686/2012,
            
         ON PÄÄTTÄNYT SEURAAVAA:
   Ainoa artikla
   Hyväksytään tämän päätöksen liitteessä esitetty työohjelma.
   
      Tehty Brysselissä 6 päivänä kesäkuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 309, 24.11.2009, s. 1.
   
      (2)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (3)  Komission täytäntöönpanoasetus (EU) N:o 686/2012, annettu 26 päivänä heinäkuuta 2012, tehoaineiden, joiden hyväksyntä loppuu viimeistään 31 päivänä joulukuuta 2018, arvioinnin jakamisesta jäsenvaltioiden kesken uusimismenettelyä varten (EUVL L 200, 27.7.2012, s. 5).
   
      (4)  Komission täytäntöönpanoasetus (EU) 2015/408, annettu 11 päivänä maaliskuuta 2015, kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 80 artiklan 7 kohdan täytäntöönpanosta ja korvattavien aineiden luettelon laatimisesta (EUVL L 67, 12.3.2015, s. 18).
   
      LIITE
      
         1)   
         
            Työohjelma koskee asetuksen (EY) N:o 1107/2009 nojalla hyväksyttyjä tehoaineita, jotka luetellaan asetuksen (EU) N:o 686/2012 liitteessä olevassa C osassa.
         
      
      
         2)   
         Asetuksen (EY) N:o 1107/2009 18 artiklan mukaisesti vahvistettavat painopisteet tehoaineiden hyväksyntien uusimista koskevien hakemusten arviointia ja samankaltaisten tehoaineiden yhteen kokoamista varten ovat seuraavat:
         
                     a)
                  
                  
                     Etusijalle on asetettava sellaisten tehoaineiden hyväksynnän uusimista koskevien hakemusten arviointi, joista niiden ominaisuuksien vuoksi oletetaan, etteivät ne täytä asetuksen (EY) N:o 1107/2009 liitteessä II olevassa 3.6.2–3.6.5 ja 3.7 kohdassa lueteltuja hyväksyntäperusteita. Nämä arvioinnit on näin ollen tehtävä viipymättä tai mahdollisimman lyhyessä ajassa.
                  
               
                     b)
                  
                  
                     Etusijalle on asetettava niiden asetuksen (EY) N:o 540/2011 liitteessä olevassa E osassa korvattavina aineina lueteltujen tehoaineiden hyväksynnän uusimista koskevien hakemusten arviointi, joiden hyväksynnän voimassaoloaika ei niiden ominaisuuksien vuoksi voi olla pidempi kuin seitsemän vuotta. Etusijalle on asetettava myös täytäntöönpanoasetuksen (EU) 2015/408 liitteessä lueteltujen tehoaineiden hyväksynnän uusimista koskevien hakemusten arviointi. Nämä arvioinnit on näin ollen tehtävä viipymättä tai mahdollisimman lyhyessä ajassa.
                  
               
                     c)
                  
                  
                     Kun otetaan huomioon aineiden ominaisuuksien samankaltaisuudet ja, jos asiakirja-aineiston toimittamispäivät vaihtelevat, hyväksynnän voimassaoloa jatketaan tarvittaessa ja hyvissä ajoin asetuksen (EY) N:o 1107/2009 17 artiklan mukaisesti, jotta niiden arviointi ja elintarviketurvallisuusviranomaisen seuraaville aineille tekemä vertaisarviointi voitaisiin toteuttaa samoihin aikoihin:
                     
                                 i)
                              
                              
                                 fluksapyroksadi, biksafeeni, sedaksani, penflufeeni ja pentiopyradi
                              
                           
                                 ii)
                              
                              
                                 dinatriumfosfonaatit ja kaliumfosfonaatit
                              
                           
                                 iii)
                              
                              
                                 eugenoli, geranioli ja tymoli
                              
                           
                                 iv)
                              
                              
                                 
                                    Trichoderma atroviride (kanta I 1237) ja Trichoderma asperellum (kanta T34)
                              
                           
                                 v)
                              
                              
                                 bentsovindiflupyri ja isopyratsaami.
                              
                           
               
                     d)
                  
                  
                     Jos muiden kuin a ja b alakohdan soveltamisalaan kuuluvien tehoaineiden hyväksynnän voimassaolo hakijasta riippumattomista syistä todennäköisesti päättyy ennen kuin niiden hyväksynnän uusimisesta on tehty päätös, näiden tehoaineiden hyväksynnän voimassaoloa on jatkettava hyvissä ajoin asetuksen (EY) N:o 1107/2009 17 artiklan mukaisesti.